hu hu hu hu hu hu hu hu hu hu hu hu en ru hu hu hu tr hu hu en hu en ru hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu cs hu hu hu hu hu hu hu en hu hu hu hu cs hu hu hu hu hu hu en es pt hu en hu hu hu hu
Öt tipp a gyorsabb szótanuláshoz – dr. Juhász Dávid tudástára
szerző: Dávid Juhász 2020. április 22.
"Dávid, segíts már nekem, próbálkoztam én az angollal már jó párszor előtted, és mindig megtanultam valamit, aztán az kiesett a fejemből.
Hogy tudok szerinted jól szavakat tanulni?"
Hangzott el a kérdés az egyik tanítványomtól a héten.
Pár másodperc után válaszoltam is rá, de a gondolat tovább motoszkált a fejemben: én hogyan tanultam szavakat? Hogy lehetne azt elérni, hogy mindenkinél, aki velem dolgozik, gyorsabb legyen a szótanulás.
Nézzünk pár tippet erre, de előtte megmondom, mit NE CSINÁLJ!
Az nyelvtanulásban halálos bűn az, hogyha bemagolod a szavakat! Ne-ess-neki-a-szótárnak!
Nézzük meg, mit mond erre Ludmilla, az ügyeletes aggodalmaskodó:
"De hát Dávid, nyelvvizsgáznom kell, és rohadtul nem tudok semmit sem!"
"Ludmilla, mit akarsz, tényleges tudást, vagy papírt róla?"
Ha az utóbbit, akkor semmi akadálya: pár liter koffeinnel az egész angol nyelv szókészletét meg tudod tanulni rövid távon, de biztosíthatlak, ez nem lesz hosszú életű, és elégedetlen leszel magaddal a vizsga után 2 héttel, hogy a szavak felére sem emlékszel.
Azaz: mindig mondd ki, amit tanulsz. Ejtsd ki, ha kell, többször is, és jelöld - csillaggal, szívecskével, hullámmal, kismacskával -, ami nem megy. Ez több szempontból is jó:
Megszokod az idegen nyelvű hangodat: megváltozik egy másik nyelven a hangod, és ezt már a szavak tanulásakor jó, ha ezzel megismerkedsz:
Gyakorlod az adott nyelvre jellemző különleges magán, vagy mássalhangzókat: ilyen például a "pösze sz" az angolban.
2. Takard le az angol megfelelőt, és csak a magyar szóra nézz!
Amikor egyszer ezt említettem valakinek, azt hittem, egy teljesen elemi dolgot mondok, és kiderült, hogy nem, úgyhogy leírom ide is! :)
Mindig csak az egyik nyelvi variációt lásd, hogy "rávedd" az agyadat arra, hogy keresse meg ennek a megfelelőjét. Mondjuk takard el a szótárfüzet egyik felét a kezeddel, vagy egy papírral, és adj magadnak gondolkodási időt.
3. Tanulj élményekhez kötve!
Mindig egy adott történetből, riportból, cikkből, filmből, könyvből tanuld meg az adott ismeretlen szavakat.
Játssz számítógépes játékokkal, és fejtsd meg a történetet!
Például én így tanulok szavakat:
Elindítok egy filmet, vagy sorozatot, vagy olvasok egy könyvet.
Ha szembe jön egy ismeretlen szó, azt felírom vagy kiszótárazom azonnal.
Ezeket utána egyben, egyszer átolvasom.
Szerintem így már világos, miért tanítok mindig videókon, történeteken keresztül. Most jöjjön még egy "titok"
3. Használd az új szavakat!
Bárhogy, de használd azt, amit megtanultál! Írj kommentet, összefoglalót, levelet a levelezőtársadnak...
Ezek után sejted már, miért kérek annyi összefoglalót a történetekről? :)
Iiiigen, pontosan azért! Ezt nevezik mélyítésnek.
Már Arnold Schwarzenegger is megmondta, hogy " ... mindegy, hogy az ember mit csinál, a teljesítmény alapja mindig az ismétlés".
Azaz ha megtanultál egy "szócsomagot" egyszer, és van kedved, vagy időd a buszon, metrón, villamoson, nézd át még egyszer.
Nagyon jó platform erre a quizlet, amivel tanulókártyákat gyárthatsz magadnak.
Képekhez is kapcsolhatsz szavakat, hogy oldottabb legyen a tanulás hangulata!
Remélem adtam pár tanácsot arra, hogy hogy legyen móka a szótanulás.
Ha tetszett a poszt, nézzetek be jövő héten is, amikor az írásbeli nyelvvizsgára adok pár hasznos tippet!
Megosztás Oszd meg a Facebookon
Vissza ide: Angol tanulás
Rendelés / Order Policy
ÁSZF / Terms of Service
Dr. Juhász Dávid e.v.
© 2022, dr. Juhász Dávid tudástára Szolgáltató: Shopify
A diavetítésben a jobb és a bal nyílbillentyűvel, illetve mobileszközön jobbra és balra pöccintve navigálhatsz
Ha kiválasztasz egy lehetőséget, a teljes oldal frissül.
A kívánt lehetőséget a szóköz lenyomásával, majd a nyílbillentyűkkel választhatod ki.